தீர்விடத்து= நீங்கினபோது, தீது= பாவம், நிற்கும்= வந்துநிற்கும். கருத்துரை விளக்கைக் கண்டு இருள்கெட்டாற்போலும், ஒருவன் செய்தவத்தின்முன் பாவங்கெடும்; விளக்கு நெய் அற்றபோது இருள்வந்து சம்பவித்தல்போலும், நல்வினை நீங்கியபோது தீவினை வந்து சம்பவிக்கும். விசேடவுரை பாவம்- எழுவாய்; நில்லாது- பயனிலை. தீது- எழுவாய்; நிற்கும்- பயனிலை. ஆம் இரண்டும் அசை. (தாது விளக்கம்) “விளக்கஞ் செயலால் விளக்கெனப் படுமே.” பாடல்: 52 (நிலையாமை)